wannaphong/clean_thaiwikipedia huggingface dataset:
# งูหางกระดิ่ง
งูเห่าหางกระดิ่ง เป็นชื่อสามัญของงูพิษจำพวกหนึ่ง ที่อยู่ในวงศ์งูแมวเซา (Viperidae) จัดอยู่ใน 2 สกุล คือ  Crotalus และ Sistrurus ในวงศ์ย่อย Crotalinae (Crotalus มาจากภาษากรีก มีความหมายว่า "Castanet" ส่วนคำว่า Sistrurus นั้นเป็นภาษาละตินที่มีความหมายในภาษากรีกว่า "Tail rattler" และมีความหมายตามรากศัพท์เดิมว่า "เครื่องดนตรี")Howard,  W. E. (1994). Prevention and Control of Wildlife Damage. F-21-26. Kardong, K. V. and Bels, V. L. (1998). Rattlesnake Strike Behavior: Kinematics. The Journal of Experimental Biology. 201: 837-850.

งูหางกระดิ่ง มีลักษณะเด่น คือ เกล็ดที่ปลายหางที่เป็นสารประกอบเคอราติน ที่เป็นอวัยวะที่สามารถทำให้เกิดเสียงได้ โดยเสียงนั้นเกิดจากการสั่นสะเทือนถี่ ๆ ของปล้องเกล็ดเป็นข้อ ๆ ที่หาง ซึ่งปล้องเกล็ดนี้พัฒนามาจากเกล็ดหางส่วนปลายนั่นเอง ทุกครั้งที่มีการลอกคราบปล้องเกล็ดนี้ก็จะเพิ่มจำนวนขึ้นด้วย 1 ปล้องต่อการลอกคราบ 1 ครั้ง การลอกคราบนั้นอาจเกิดขึ้นหลายครั้งใน 1 ปี ทั้งนี้ขึ้นกับอาหารที่ได้รับและอัตราการเติบโต สำหรับลูกงูที่เกิดใหม่นั้นจะมีปล้องเกล็ดที่หาง 1 ปล้อง ซึ่งยังไม่สามารถสั่นให้เกิดเสียงได้ แต่เมื่อผ่านการลอกคราบครั้งแรกไปแล้วก็สามารถสั่นให้เกิดเสียงได้ การสั่นให้เกิดเสียงนั้นก็เพื่อเป็นการข่มขู่เมื่อพบศัตรูเข้ามาใกล้นั่นเองหน้า 410, วิทยาสัตว์เลื้อยคลานและสัตว์สะเทินน้ำสะเทินบก โดย วีรยุทธ์ เลาหะจินดา (พ.ศ. 2552) ISBN 978-616-556-016-0

งูหางกระดิ่ง ปัจจุบันพบกว่า 30 ชนิด ทุกชนิดพบได้ในทวีปอเมริกาเหนือจนถึงอเมริกากลาง เช่น เม็กซิโก โดยมากจะอาศัยและหากินในที่ ๆ แห้งแล้ง เช่น ทะเลทราย และหากินบนพื้นดินมากกว่าจะขึ้นต้นไม้ ออกหากินในเวลากลางคืน โดยใช้การตรวจจับคลื่นความร้อนจากรังสีอินฟาเรดจากตัวเหยื่อด้วยอวัยวะรับคลื่นความร้อนที่เป็นแอ่งระหว่างช่องเปิดจมูกกับตา เป็นงูที่มีพิษร้ายแรงทำให้มนุษย์ที่ถูกกัดเสียชีวิตได้ สำหรับภูมิภาคอื่นที่ไม่มีงูหางกระดิ่ง แต่ก็มีงูบางชนิดในวงศ์เดียวกันนี้ ที่เกล็ดตามลำตัวสามารถเสียดสีทำให้เกิดเสียงดังได้เพื่อขู่ศัตรู เช่น งูพิษเกล็ดเลื่อย (Echis carinatus) ในประเทศอินเดีย เป็นต้น
# แยกห้วยขวาง
แยกห้วยขวาง หรือ แยกรัชดา-ห้วยขวาง  เป็นสี่แยกจุดตัดระหว่างถนนประชาราษฎร์บำเพ็ญกับถนนรัชดาภิเษก ในท้องที่เขตดินแดง กรุงเทพมหานคร

 รูปแบบของทางแยก 
 อุโมงค์ลอดทางแยกในแนวถนนถนนรัชดาภิเษก
 ถนนระดับดินในแนวถนนประชาราษฎร์บำเพ็ญ
 สัญญาณไฟจราจรของรถในถนนระดับดินที่ต้องการตรงไป เลี้ยวซ้าย และเลี้ยวขวา

 สถานที่สำคัญ 
 ศาลพระพิฆเนศ ห้วยขวาง
 วัดกุนนทีรุทธาราม
 โรงเรียนกุนนทีรุทธารามวิทยาคม
 รถไฟฟ้ามหานคร สายเฉลิมรัชมงคล (สถานีห้วยขวาง)
แหล่งข้อมูลอื่น
 

ห้วยขวาง
ห้วยขวาง
# มินามิโบโซ
มินามิโบโซ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 230.22 ตารางกิโลเมตร ในปี 2020 มีประชากร 37,143 คน

มินามิโบโซตั้งอยู่ใต้สุดของจังหวัดชิบะและปลายสุดของคาบสมุทรโบโซ ติดกับมหาสมุทรแปซิฟิกทางทิศตะวันออกและทิศใต้ และติดปากอ่าวโตเกียวทางทิศตะวันตก มีภูมิอากาศอบอุ่นแบบภาคพื้นสมุทร

แหล่งข้อมูลอื่น

มินามิโบโซ
# แฟรีเทล (อัลบั้มเพลงของมาอิ คูรากิ)
แฟรีเทลเป็นอัลบั้มที่ 3 ของมาอิ คูรากิ ออกจำหน่ายวันที่23 ตุลาคม พ.ศ. 2545 

 ข้อมูลเพลง 
แนวคิดของอัลบั้มนี้คือ อัลบั้มสุดท้ายที่จะจำหน่ายก่อนจะเข้าสู่วัยผู้ใหญ่ (ซึ่งวันที่ 28 ตุลาคมที่เป็นวันเกิดเธอ เป็นวันเกิดอายุครบ 20 ปีพอดี) ซึ่งจะสะท้อนถึงความเชื่อ ความหวัง และความฝันที่มีทั้งในอดีต ปัจจุบัน และอนาคต 

อัลบั้มนี้มีการนำเรื่องเทพนิยายมาแต่งเป็นเพลงด้วยคือ สโนว์ไวต์ และ ซินเดอเรลล่า ในเพลง Fairy tale 〜my last teenage wish〜 และ อลิซท่องแดนมหัศจรรย์ ในเพลง Fushigi no Kuni 

อัลบั้มนี้ขึ้นอันดับ 1 บนโอริคอนซาร์ด อยู่ในซาร์ด 37 สัปดาห์ รวมยอดขายได้ 760,580 ชุด ในซาร์ดปี 2002 อัลบั้มนี้ขายได้ 599,440 ชุด นับเป็นอัลบั้มที่ 23 ของปี 2002

 Track listing 

 ซาร์ด 
วางจำหน่ายชาร์ตอันดับสูงสุดยอดจำหน่ายสัปดาห์แรกยอดจำหน่ายรวมอยู่ในชาร์ต23 ตุลาคม พ.ศ. 2545 Oricon Daily Charts1Oricon Weekly Charts1404,010760,580 37 สัปดาห์Oricon Monthly Charts1Oricon Yearly Charts 200023599,440

การนำไปใช้
 โฆษณา SEA BREEZE (#2)
 เพลงประกอบเกม เทลส์ ออฟ เดสตินี่ 2 (#4)
 เพลงเปิดที่ 10 ของยอดนักสืบจิ๋วโคนัน (#5)
 เพลงประกอบละคร Ikiru Tame no shounetsu tochite no satsushin (#7)
 เพลงประกอบละครเรื่อง Dark Angel (#10)  
อ้างอิง
# ประเสริฐ บุญชัยสุข
ประเสริฐ บุญชัยสุข (เกิด 1 พฤศจิกายน พ.ศ. 2499) อดีตนายกเทศมนตรีนครนครราชสีมา อดีตรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตร และอดีตสมาชิกสภาผู้แทนราษฎรจังหวัดนครราชสีมา

 ประวัติ 
ประเสริฐ เกิดเมื่อวันที่ 1 พฤศจิกายน พ.ศ. 2499 ที่อำเภอหนองกี่ จังหวัดบุรีรัมย์ประวัติผู้สมัคร ส.ส.กรมการปกครอง เป็นบุตรนายมาโนช นางเหรียญ บุญชัยสุขบัญชีแสดงรายการทรัพย์สินและหนี้สินของนายประเสริฐ บุญชัยสุข ด้านครอบครัวสมรสกับคู่ขวัญ บุญชัยสุข อดีตผู้อำนวยการกองวิชาการและแผนงาน เทศบาลนครนครราชสีมา มีบุตร 2 คน

สำเร็จการศึกษาสาขาพาณิชยกรรม จากสถาบันเทคโนโลยีราชมงคล วิทยาเขตนครราชสีมา ปริญญาตรีนิติศาสตรบัณฑิต จากมหาวิทยาลัยรามคำแหง และพัฒนบริหารศาสตรมหาบัณฑิต สาขารัฐประศาสนศาสตร์ จากสถาบันบัณฑิตพัฒนบริหารศาสตร์

 การทำงาน 
ประเสริฐ ประกอบอาชีพทนายความ มีสำนักงานชื่อว่า "สำนักงานกฎหมายประเสริฐ บุญชัยสุข" ตั้งอยู่ที่อำเภอเมืองนครราชสีมา และได้รับเลือกตั้งเป็นสมาชิกสภาองค์การบริหารส่วนจังหวัด (ส.อบจ.) 2 สมัย และเคยเป็นที่ปรึกษารัฐมนตรีประจำสำนักนายกรัฐมนตรี (สุวัจน์ ลิปตพัลลภ) ต่อมาได้ลงสมัครรับเลือกตั้งครั้งแรกในพื้นที่จังหวัดบุรีรัมย์ สังกัดพรรคชาติพัฒนา แต่แพ้ให้กับประกิจ พลเดช จากพรรคไทยรักไทย“ประเสริฐ”สส.ใหม่โคราชเด็กปั้นอีกคนของ‘สุวัจน์’ ได้รับเลือกตั้งเป็นสมาชิกสภาผู้แทนราษฎร จังหวัดนครราชสีมา ในการเลือกตั้ง พ.ศ. 2548 สังกัดพรรคไทยรักไทย และได้รับเลือกตั้งอีกใน พ.ศ. 2550 และ พ.ศ. 2554

ประเสริฐ ได้รับแต่งตั้งเป็นประธานกรรมาธิการอุตสาหกรรม สภาผู้แทนราษฎร ในปี พ.ศ. 2554 ต่อมาในเดือนตุลาคม พ.ศ. 2555 ได้รับแต่งตั้งเป็นรัฐมนตรีว่าการกระทรวงอุตสาหกรรม ในรัฐบาลยิ่งลักษณ์ ชินวัตรพระบรมราชโองการ ประกาศให้รัฐมนตรีพ้นจากความเป็นรัฐมนตรีและแต่งตั้งรัฐมนตรี (รัฐบาลนางสาวยิ่งลักษณ์ ชินวัตร 3) (ครม.ยิ่งลักษณ์ 3)

เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคชาติพัฒนา แต่ไม่ได้รับเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๒, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๓, ๒ ธันวาคม ๒๕๕๔
# อภิสิทธิ์ อ้นรักษ์
อภิสิทธิ์ อ้นรักษ์ (16 มีนาคม พ.ศ. 2519 –) หรือ เปาอ้น เป็นผู้ตัดสินฟุตบอลชาวไทยที่ได้รับการมอบหมายให้เป็นผู้ตัดสินระดับนานาชาติจากฟีฟ่า เขายังได้รับเลือกให้เป็นผู้ตัดสินที่ 4 อย่างเป็นทางการในเอเอฟซีแชมเปียนส์ลีก 2553เชิ้ตดำไทยในเอเอฟซีแชมเปี้ยนส์ ลีก 2012 และเป็นผู้ตัดสินในรอบรองชนะเลิศเอเอฟเอฟ ซูซูกิ คัพ 2010 ด้วยเช่นกัน

 ประวัติ 
วันที่ 21 พฤศจิกายน พ.ศ. 2553 อภิสิทธิ์ได้รับการกำหนดให้เป็นผู้ตัดสินรอบชิงชนะเลิศโตโยต้า ลีกคัพ 2553 ระหว่างทีมสโมสรฟุตบอลบุรีรัมย์ ยูไนเต็ด กับสโมสรฟุตบอลการท่าเรือไทย ณ กรีฑาสถานแห่งชาติ ที่กรุงเทพมหานคร

ส่วนวันที่ 19 ธันวาคม พ.ศ. 2553 อภิสิทธิ์ได้รับการกำหนดให้เป็นผู้ตัดสินที่ 4 อย่างเป็นทางการในรอบรองชนะเลิศนัดที่ 2 ของรายการเอเอฟเอฟ ซูซูกิ คัพ 2010 ซึ่งเป็นการแข่งระหว่างทีมอินโดนีเซียกับทีมฟิลิปปินส์ ณ เกลอรา บังการ์โน สเตเดียม ที่จาการ์ตา

ในวันที่ 25 ธันวาคม พ.ศ. 2553 ในการแข่งขันไทยพรีเมียร์ลีก 2553 รอบเพลย์ออฟระหว่างสโมสรฟุตบอลจังหวัดนครปฐมกับสโมสรฟุตบอลจังหวัดศรีสะเกษ ได้เกิดเหตุแฟนบอลทำร้ายผู้ตัดสิน ซึ่งอภิสิทธิ์ได้รับบาดเจ็บและเข้ารับการรักษาที่โรงพยาบาล โดยเขาได้ถูกกล่าวหาว่ารับเงินจากสโมสรฟุตบอลจังหวัดศรีสะเกษ แต่ทางอภิสิทธิ์ก็ปฏิเสธว่าไม่ได้รับสินบนจากทีมดังกล่าวเปาอ้น ยันตัดสินต่อแม้โดนสกรัมอ่วม เหตุรักฟุตบอลสุดใจ‘อภิสิทธิ์’ โต้ไม่รับสินบน ในขณะที่แฟนบอลที่ได้รับการตั้งข้อหาร่วมกันทำร้ายผู้ตัดสินที่มามอบตัวก็ปฏิเสธว่ามิได้ทำร้ายอภิสิทธิ์แต่อย่างใด‘ไชยา’ ไม่ขอโทษ ชี้เชิ๊ตดำเป่าพลาด ทั้งนี้ อภิสิทธิ์ได้เรียกร้องให้ทุกฝ่ายเคารพกฎกติกาการแข่งขัน หากการตัดสินผิดพลาดจริง ก็ยินดีให้ตรวจสอบตามขั้นตอนที่วางไว้ เพื่อเป็นการยกมาตรฐานวงการฟุตบอลให้สูงขึ้น

เดือนตุลาคม พ.ศ. 2555 อภิสิทธิ์เป็นหนึ่งในสองผู้ตัดสินระดับฟีฟ่าที่ได้รับการเสนอห้ามมิให้ทำหน้าที่เป็นระยะเวลา 3 เดือน ภายหลังจากการเกิดความเห็นว่าผิดพลาดในการทำหน้าที่เมื่อครั้งที่สโมสรฟุตบอลบุรีรัมย์ ยูไนเต็ด ชนะทีมสโมสรฟุตบอลโอสถสภา 4 ประตูต่อ 2 ของการแข่งขันไทยลีกเชือดเปาฟีฟ่า 2 ราย จับ มงคลชัย แบน 3 เดือนชวดขึ้นอีลิท ในขณะเดียวกัน พลตรีชินเสณ ทองโกมล ซึ่งเป็นประธานกรรมการแต่งตั้งและประเมินผลผู้ตัดสิน ได้ออกมาเปิดเผยว่ามีการเรียกร้องให้ยุติการทำหน้าที่ผู้ตัดสินจริง หากแต่เป็นเพียงส่วนหนึ่งเท่านั้น ที่เกิดจากการปลุกกระแสของผู้เสียผลประโยชน์Sport - Manager Online - เปาไทยประท้วง เสธ.ตุ้ม ยันมีคนปั่นกระแสหยุดเป่า
# เพชรี พรหมช่วย
เพชรี พรหมช่วย (เกิด 27 มกราคม พ.ศ. 2509) อดีตพิธีกรและผู้ประกาศข่าวรายการข่าวบันเทิง เช่น ฮอตไลน์บันเทิง, โต๊ะข่าวบันเทิง เป็นต้น

 การทำงาน 
2530-2539  
ผู้สื่อข่าว, ผู้ประกาศข่าว บริษัทแปซิฟิกอินเตอร์คอมมิวนิเคชั่น จำกัด

2539-2548  
พิธีกรรายการบันเทิง ทาง ททบ. 5 และสถานีโทรทัศน์ ไอทีวี
ผู้ดำเนินรายการวิทยุ คลื่น ลูกทุ่ง เอฟเอ็ม

2549-2564
พิธีกรและผู้ดูแลการผลิต รายการโต๊ะข่าวบันเทิง  ทางไทยทีวีสีช่อง 3 / รายการธรรมในใจ ทางไทยทีวีสีช่อง 3 และวิทยุครอบครัวข่าว

 ผลงานที่เป็นประโยชน์ต่อสังคมหรือประชาชนหรือทางราชการ 
ในฐานะผู้ดูแลการผลิต  รายการธรรมในใจ ได้รับรางวัล “รายการโทรทัศน์ส่งเสริมพระพุทธศาสนาดีเด่น”  ประจำปี พ.ศ. 2551  จาก สมาคมผู้บริโภคสื่อสีขาว มูลนิธิพัฒนา เยาวสตรีภาคเหนือในพระอุปถัมภ์ สมเด็จพระเจ้าพี่นางเธอเจ้าฟ้ากัลยานิวัฒนา กรมหลวงนราธิวาสราชนครินทร์
ในฐานะผู้ดูแลการผลิต  “รายการโต๊ะข่าวบันเทิง” ได้รับรางวัลสื่อมวลชนคุณธรรม บำเพ็ญประโยชน์ต่อสังคมและประเทศชาติ เมื่อวันที่ 22 ตุลาคม พ.ศ. 2549
 ละครโทรทัศน์ 
 พ.ศ. 2536 อยู่กับก๋ง รับบท นวล เป็นนางเอก คู่กับ ศรัณยู วงษ์กระจ่าง ออกอากาศทางไทยทีวีสีช่อง 3
 พ.ศ. 2556 เหนือเมฆ 2 มือปราบจอมขมังเวทย์ ช่อง 3 รับบท (รับเชิญ)
 พ.ศ. 2562 ดาวหลงฟ้า ช่อง 3 รับบท พี่แหม่ม (พิธีกรรายการคุยกับพี่แหม่ม) (รับเชิญ)
 พ.ศ. 2564 มนต์รักหนองผักกะแยง ช่อง 3 รับบท พี่แหม่ม (พิธีกรรายการโต๊ะข่าวบันเทิง) ร่วมกับ สายฝน ชีช้าง, มาร์ค-ภัทริส ณ นคร (รับเชิญ)

 ภาพยนตร์ 
 พ.ศ. 2545 มนต์เพลงลูกทุ่ง เอฟ.เอ็ม. รับบท DJ.เพชรี (รับเชิญ)
# ชาญ มนูธรรม
ร้อยตำรวจโท ชาญ มนูธรรม เป็นอดีตรัฐมนตรีช่วยว่าการกระทรวงคมนาคม อดีตรัฐมนตรีประจำสำนักนายกรัฐมนตรี อดีตประธานกรรมการและประธานบริหารบริษัท ยัวซ่าแบตเตอรี่ ประเทศไทย จำกัด (มหาชน)รายงานการประชุมผู้ถือหุ้น บริษัท ยัวซ่าแบตเตอร์รี่ ประเทศไทย จำกัด (มหาชน) อดีตประธานกรรมการและประธานบริหารบริษัทยัวซ่าเซลส์ แอนด์ ดิสทริบิวชั่น จำกัด อดีตประธานกรรมการบริษัทนครหลวงกลการเซอร์วิส จำกัด อดีตประธานกรรมการบริษัทฟูยี เมอร์แคนไทล์ จำกัด อดีตประธานกรรมการบริษัทเซนทรัล เอนเยนซิ จำกัด อดีตประธานกรรมการบริษัทมนูธรรม แมนชั่น แอนด์ เดลเวลล็อปเม้นท์ จำกัดและอดีตสมาชิกวุฒิสภา

 ประวัติ 
ชาญ มนูธรรม เกิดวันที่ 11 มิถุนายน พ.ศ. 2462

 การทำงาน 
ชาญ มนูธรรม ได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลพลเอก เปรม ติณสูลานนท์ ในเดือนมีนาคม พ.ศ. 2524พระบรมราชโองการ ประกาศ รัฐมนตรีลาออก ให้รัฐมนตรีพ้นจากตำแหน่งและตั้งรัฐมนตรี (ปรับปรุงคณะรัฐมนตรีในสมัยพลเอก เปรม ติณสูลานนท์ เป็นนายกรัฐมนตรี จำนวน ๒๖ ราย) ต่อมาได้มีการปรับคณะรัฐมนตรีในรัฐบาลดังกล่าว เขาจึงได้รับแต่งตั้งเป็นรัฐมนตรีประจำสำนักนายกรัฐมนตรีพระบรมราชโองการ ประกาศ รัฐมนตรีลาออกและตั้งรัฐมนตรี (ลาออกจากตำแหน่ง จำนวน ๘ ราย และแต่งตั้งรัฐมนตรี จำนวน ๑๓ ราย) จนสิ้นสุดวาระการปฏิบัติหน้าที่ของคณะรัฐมนตรีชุดดังกล่าว

ในคณะรัฐมนตรีชุดต่อมา นำโดยพลเอก เปรม ติณสูลานนท์ เขาจึงได้รับแต่งตั้งเป็นรัฐมนตรีประจำสำนักนายกรัฐมนตรี ต่ออีกวาระหนึ่งพระบรมราชโองการ ประกาศ แต่งตั้งรัฐมนตรี (จำนวน ๔๔ ราย)

 ถึงแก่อนิจกรรม 
ถึงแก่อนิจกรรมเมื่อวันที่ 31 มีนาคม พ.ศ. 2555 รวมอายุ 92 ปี 9 เดือน มีพิธีพระราชทานเพลิงศพเมื่อวันที่ 7 กรกฎาคม พ.ศ. 2555 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๐ ตอนที่ ๒๐๗ ง ฉบับพิเศษ หน้า ๔๒, ๓๑ ธันวาคม ๒๕๒๖
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๙๙ ตอนที่ ๑๘๔ ง ฉบับพิเศษ หน้า ๓๙, ๑๗ ธันวาคม ๒๕๒๕
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเหรียญช่วยราชการเขตภายใน , เล่ม ๖๐ ตอนที่ ๔๕ ง หน้า ๒๘๑๘, ๓๑ สิงหาคม ๒๔๘๖
# ภิรมย์ อั๋นประเสริฐ
ภิรมย์ อั๋นประเสริฐ (16 พฤศจิกายน พ.ศ. 2496 –) หรือ เปาอั๋น เป็นอดีตผู้ตัดสินฟุตบอลระดับนานาชาติชาวไทย และเป็นที่รู้จักกันมากที่สุดในการตัดสินรอบชิงชนะเลิศ คอนเฟเดอเรชันส์คัพ 1997 และการแข่งขันสองนัดในฟุตบอลโลก 1998 ที่ประเทศฝรั่งเศสฟุตบอลโลกครั้งที่ 16 (ฝรั่งเศส ค.ศ.1998) : แชมป์หน้าใหม่ที่แดนน้ำหอม ปัจจุบันดำรงตำแหน่งในฝ่ายพัฒนาผู้ตัดสิน สมาคมกีฬาฟุตบอลแห่งประเทศไทย ในพระบรมราชูปถัมภ์ 

 ประวัติ 
ภิรมย์ อั๋นประเสริฐ เคยทำหน้าที่เป็นผู้ตัดสินฟุตบอลในรอบชิงชนะเลิศ คอนเฟเดอเรชันส์คัพ 1997 ที่ประเทศซาอุดีอาระเบีย คู่ระหว่างบราซิลและออสเตรเลีย ซึ่งโรนัลโดได้รับใบเหลืองในนัดนั้นด้วย และในการแข่งขันฟุตบอลโลก 1998 ที่ประเทศฝรั่งเศสเปาอั๋นวอนทุกทีมน้อมรับคำตัดสิน โดยที่ลงตัดสินทั้งหมดสองนัด คือ การแข่งขันในรอบแรก กลุ่มดี แมทช์ระหว่างนอร์เวย์-โมร็อกโก และ ไนจีเรีย-ปารากวัย นอกจากนี้ ใน พ.ศ. 2554 ภิรมย์ อั๋นประเสริฐ ดำรงตำแหน่งเป็นประธานคณะกรรมการผู้ตัดสินแห่งประเทศไทย"บังยี" ยัน 27 ม.ค.ได้ข้อสรุปเรื่องโอนสิทธิ์-ทาบ"บิ๊กโต้ง"ดูแลทีมซีเกมส์ : มติชน และยังได้ทำหน้าที่เป็นผู้นำผู้ประเมินผู้ตัดสินในการเข้ารับการอบรมจากสหพันธ์ฟุตบอลระหว่างประเทศเปาอั๋นนำแมตช์คอมไทยเข้าอบรมกับฟีฟ่า และ ใน พ.ศ. 2555 ภิรมย์ อั๋นประเสริฐ ได้เข้าดำรงตำแหน่งเป็นอุปนายกสมาคมผู้ตัดสินฟุตบอลอาชีพตั้ง 'ชูชัย' นั่งเก้าอี้นายกส.เปาเต็มตัว ทั้งยังเป็นผู้มีบทบาทด้านการบรรยายจรรยาบรรณของการเป็นนักกีฬาให้แก่นักฟุตบอลระดับเยาวชนวันที่ 3 เรียนรู้รูปแบบการขึ้นเกม เปาอั๋น ย้ำนักเตะจะต้องรู้กติกา ตลอดจนได้รับการสนับสนุนจากสมาคมฟุตบอลแห่งประเทศไทยเข้ารับตำแหน่งสำคัญทั้งในส่วนของสมาพันธ์ฟุตบอลเอเชีย และสหพันธ์ฟุตบอลระหว่างประเทศสมาคมบอล หนุนเปาอั๋น ขึ้นบิ๊กฟีฟ่า คมชัดลึก : กีฬา : ฟุตบอลไทย

แม้ว่าภิรมย์ อั๋นประเสริฐจะเป็นที่รู้จักในฐานะกรรมการตัดสินฟุตบอล แต่ตัวเขาเองไม่เคยเป็นนักฟุตบอลเลย เขาเรียนรู้กติกาการแข่งขันฟุตบอลระหว่างศึกษาที่สถาบันการพลศึกษา วิทยาเขตชลบุรีและมหาวิทยาลัยศรีนครินทรวิโรฒ
# ยุน ชี-ยุน
thumb

ยุน ชี-ยุน (ชื่อเกิด Yoon Dong-gu ; 26 กันยายน พ.ศ. 2529 –) เป็นนักแสดงและบุคคลทางโทรทัศน์ชาวเกาหลีใต้ เขามีชื่อเสียงจากบทบาทนำในเรื่อง คิมทัคกู ยอดชายนายขนมปัง (2010), มายคิวท์กายส์ (2013), ไอดอลหลงยุค (2017), ลิขิตรักสองราชันย์ (2018) และ ยัวร์ออร์เนอร์ (2018), นกดูฟลาวเวอร์ (2019), ไซโคพาธไดอารี (2019-2020), เทรน (2020) ตั้งแต่ปี 2559-2562 เขาได้เป็นสมาชิกของรายการวาไรตี้ 2 Days & 1 Night ซีซั่นที่ 3

 ผลงานการแสดง 
 ละคร 
 ปี เรื่อง  บทบาท ออกอากาศ หมายเหตุ 2009  High Kick Through the Roof  정 준 혁,Jung Joon Hyuk MBC 2010 King of Baking, Kim Takgu Kim Tak Gu KBS2 2010 Once Upon a Time in Saengchori  Park Shi Yoon TvN นักแสดงรับเชิญ 2011  Me Too, Flower! Seo Jae Hee MBC 2011-2012 High Kick 3: The Revenge of the Short Legged  Yoon Shi-yoon (Ep 88) MBC นักแสดงรับเชิญ 2012 Brand Guardians Ha Woo joo 'ฮา วูจู' (Ep1- 13)  แสดงนำ 2013 Flower boy next door  Enrique Geum 'เอ็นริเก้ กึม' tvN 2013 Happy noodle - 幸福的面条 秀灿  ZJSTV Leading role 2013 - 2014 The Prime Minister and I Kang In Ho 'คัง อินโฮ' KBS2 - 2016 Mirror Of The Witch  ฮอจุน JTBC บทนำ2017The Best HitYoo Hyun Jae "ยูฮยอนแจ"KBS2บทนำ2018Your HonorHan Kang Ho/Han Soo HoSBSบทนำ

 ภาพยนตร์ 
 ปี เรื่อง  บทบาท หมายเหตุ 2010  Death Bell 2: Bloody Camp  Kwan Woo  2014 Mr. Perfect Baek Se-jin 

วาไรตี้ โชว์

 Year Title Network Further Info 2010 Strong Heart SBS Guest(ep 35,36) 2011 Happy Together KBS2 Guest(ep 152) 2012 Strong Heart
| SBS
| Guest(ep 159,160)
|-
| Taxi Talk Show| TVN
| Guest(ep 270)
|-
| rowspan="3"|2013
| Gag Concert| KBS2
| Guest(ep 686)
|-
| Barefooted Friends| SBS
| เมมเบอร์หลัก
|-
|Happy Together|KBS2
|Guest(ep 328)
|-
| 2016
| 1 Night 2 Days'' [KBS] เมมเบอร์หลัก
# ถวัลย์ วงศ์เทเวศร์
ถวัลย์ วงศ์เทเวศร์ หรือนายนิด พุ่มไสว เกิดเมื่อ พ.ศ. 2461 ที่กรุงเทพฯ เป็นนักมวยที่มีชื่อเสียงด้านความทรหดอดทน จนได้ฉายาว่ากำแพงเมืองจีน 
 ประวัติ 
ถวัลย์เป็นนักมวยไทยที่โด่งดังสมัยเวทีหลักเมืองและเวทีสวนเจ้าเชตุ เคยชกกับนักมวยดังในยุคนั้นมาแล้วหลายคน เช่น สุข ปราสาทหินพิมาย ผล พระประแดง ประเสริฐ ส.ส. ประยุทธ อุดมศักดิ์ จนเมื่อตั้งเวทีราชดำเนินขึ้น ถวัลย์ก็ได้ชกทั้งมวยไทยและมวยสากล

เมื่อวีนที่ 30 มกราคม พ.ศ. 2489 ถวัลย์ได้ขึ้นชกมวยสากลกับแดนนี่ บอย นักมวยสากลชาวอังกฤษ ซึ่งถวัลย์เป็นฝ่ายชนะน็อคในยกที่ 4 จากนั้นชกมวยไทยแพ้ประเสริฐ ส.ส. และชนะน็อคถวิล เทียมกำแหง ยก 4 จนกระทั่งในเดือนเมษายน พ.ศ. 2490 จึงขึ้นชกมวยไทยกับสุข ปราสาทหินพิมาย การชกเป็นไปอย่างดุเดือด ก่อนที่ถวัลย์จะเป็นฝ่ายแพ้คะแนนไป หลังจากนั้น ถวัลย์ขึ้นชกมวยสากลชนะน็อค จิมมี่ เบิร์ด ยก 3 แล้วชกแก้มือกับสุขอีกครั้ง แต่เป็นฝ่ายแพ้คะแนนไปอีก

หลังจากชกแพ้สุขในครั้งนั้น ถวัลย์หยุดชกมวย ไปอุปสมบทเป็นพระภิกษุอยู่ช่วงหนึ่ง หลังจากลาสิกขาแล้วก็ขึ้นชกมวยสากลกับสมพงษ์ เวชสิทธิ์ การชกเป็นไปอย่างสูสี ก่อนที่ครบยกแล้วถวัลย์เป็นฝ่ายแพ้คะแนนไป หลังจากการชกครั้งนี้ การชกของถวัลย์เริ่มแย่ลง ชกแพ้บ่อยครั้ง ไปชกมวยสากลที่สิงคโปร์ก็แพ้น็อค เฟรซซี่ เซบาสเตียน กลับมาชกมวยสากลในไทยก็แพ้คะแนนประเสริฐ ส.ส. และเมื่อสมเดช ยนตรกิจขึ้นชกมวยสากลเป็นครั้งแรก ก็เลือกชกกับถวัลย์ และเป็นฝ่ายชนะน็อคถวัลย์แค่ยก 2

ถวัลย์ขึ้นชกมวยสากลครั้งสุดท้ายเมื่อ 23 ตุลาคม พ.ศ. 2494 ในแบบมวยไทย โดยเป็นฝ่ายแพ้น็อคประยุทธ อุดมศักดิ์ ยก 5 หลังจากนั้น ถวัลย์หันมาเป็นเทรนเนอร์ให้กับค่ายวงศ์เทเวศร์ จนค่ายปิดตัวไป จึงไปทำงานที่โรงงานยาสูบ กระทรวงการคลัง จนเสียชีวิตด้วยโรคฝีในตับเมื่อ 11 มกราคม พ.ศ. 2519 รวมอายุได้ 58 ปี
 อ้างอิง 
  ชายพจน์. “กำแพงเมืองจีน” ถวัลย์ วงศ์เทเวศร์. นิตยสารมวยโลก. ปีที่ 30 เล่มที่ 1438 28 มีนาคม – 3 เมษายน พ.ศ. 2555 หน้า 44 – 46
หมวดหมู่:นักมวยไทยชาวไทย
หมวดหมู่:นักมวยสากลชาวไทยรุ่นเวลเตอร์เวท
หมวดหมู่:บุคคลจากกรุงเทพมหานคร
# เฉง ผุน
เฉง ผุน เกิดเมื่อ 6 มิถุนายน พ.ศ. 2473 ที่จังหวัดกำปงจาม เข้ารับราชการเป็นครูเมื่อ พ.ศ. 2498 และเดินทางไปศึกษาต่อที่ประเทศจีนเมื่อ พ.ศ. 2503 จากนั้น กลับมาร่วมงานในคณะละครแห่งชาติกับฮาง ทุน ฮัก เมื่อ พ.ศ. 2507 และเข้าศึกษาต่อที่สถาบันครุโกศลเมื่อ พ.ศ. 2510 จากนั้น มาเป็นอาจารย์สอนวิชานาฏยศาสตร์ และได้เป็นประธานสมาคมศิลปากร 

ต่อมาเมื่อเขมรแดงครองอำนาจ ผุนไปเป็นประธานฝ่ายวัฒนธรรมและข่าวสารที่จังหวัดกำปงธม ต่อมาได้เข้าร่วมกับฝ่ายต่อต้านเขมรแดง เมื่อจัดตั้งสาธารณรัฐประชาชนกัมพูชา ผุนได้เป็นประธานการศึกษาแห่งชาติด้านวัฒนธรรมและศิลปะเมื่อ พ.ศ. 2523 ได้เป็นรัฐมนตรีว่าการกระทรวงวัฒนธรรมและข่าวสาร และเป็นสมาชิกพรรคประชาชนกัมพูชา จนถึง พ.ศ. 2533 ผลงานด้านวรรณกรรมที่สำคัญ ได้แก่ ดำเนินชาติกัมพูชา และ ครูกับศิษย์
 อ้างอิง 
 บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
หมวดหมู่:นักเขียนชาวกัมพูชา
หมวดหมู่:บุคคลจากจังหวัดกำปงจาม
# การค้นหาตามค่าดีสุด
การค้นแบบดีที่สุด  คือขั้นตอนวิธีในการค้นหาในกราฟ เป็นการนำข้อดีของการค้นหาตามแนวกว้าง และการค้นหาตามแนวลึกมารวมกัน โดยการค้นหาแบบดีที่สุด จะเลือกจุดยอดที่มีค่าดีสุดซึ่งอาศัยฮิวริสติกฟังก์ชัน ในการหาPearl, J. Heuristics: Intelligent Search Strategies for Computer Problem Solving. Addison-Wesley, 1984. p. 48.

ฮิวริสติกฟังก์ชัน -- Chapter 4 ใช้หลักการของ ขั้นตอนวิธีแบบละโมบ เป็นการคาดเดาอย่างมีเหตุผลแต่อาจไม่ใช่คำตอบที่สมบูรณ์ โดยจะแปลงจากสถานะปัจจุบันไปเป็นตัวเลข ซึ่งตัวเลขนี้จะบ่งบอกว่าเข้าใกล้เป้าหมายมากน้อยเพียงใด ซึ่งฮิวริสติกฟังก์ชันจะช่วยบอกว่าควรไปในทิศทางใด ถ้าฟังก์ชันดีก็จะกระจายโหนดน้อยเข้าสู่เป้าหมายได้ไว ถ้าฟังก์ชันไม่ดีอาจค้นหาผิด ได้คำตอบที่ไม่ดีที่สุด หรือคำตอบผิดไปเลยก็ได้ โดยเฉลี่ยแล้วจะค้นหาได้ดีกว่าการค้นหาตามแนวกว้างและการค้นหาตามแนวลึก

หรือก็คือ การค้นหาแบบดีที่สุดเป็นกระบวนการค้นหาข้อมูลที่ได้นำเอาข้อดีของทั้งการค้นหาตามแนวลึกและการค้นหาตามแนวกว้าง มารวมกันเป็นวิธีการเดียว โดยที่แต่ละขั้นของการค้นหาในโหนดลูกนั้น การค้นหาแบบดีที่ดีก่อนจะเลือกเอา โหนดที่ดีที่สุด (most promising) และการที่จะทราบว่าโหนดใดดีที่สุดนี้สามารถทำได้โดยอาศัยฮิวริสติกฟังก์ชัน ซึ่งฮิวริสติก ฟังก์ชันนี้จะทำหน้าที่เหมือนตัววัดผล และให้ผลของการวัดนี้ออกมาเป็นคะแนน

 การท่องไปในต้นไม้ค้นหาแบบดีที่สุด 
center|400px
เป็นตัวอย่างของการค้นหาแบบดีที่สุดก่อน ขั้นตอนนี้เริ่มจากตอน 1 สร้างโหนดราก (root node) ในขั้นตอน 2 สร้างโหนดลูก B และ C แล้วตรวจสอบโหนด B และ C ด้วยฮิวริสติกฟังก์ชัน ได้ผลออกมาเป็นคะแนนคือ 3 และ 1 ตามลำดับ จากนั้นให้เลือกโหนด C เป็นโหนดต่อไปที่เราสนใจ เพราะมีค่าน้อยกว่า แล้วสร้างโหนด ลูกให้กับโหนด C ในขั้นตอน 3 ได้โหนด D และ E แล้วตรวจสอบคะแนนได้ 4 และ 6 ตามลำดับ จากนั้นทำการเปรียบเทียบค่าของโหนดท้ายสุด หรือเทอร์มินอลโหนด (terminal node) ทุกโหนดว่าโหนดใดมีค่าดีที่สุด ในที่นี้จะต้องเลือกโหนด B เพราะมีคะแนนเพียง 3 (เลือกคะแนนต่ำสุด) แล้วสร้างโหนดลูกตามขั้นตอน 4 ได้ F และ G แล้วตรวจสอบคะแนนได้ 6 และ 5 คะแนนตามลำดับ ทำเช่นนี้เรื่อย ๆ จนพบคำตอบหรือจนไม่สามารถ สร้างโหนดต่อไปได้อีก
(หมายเหตุ ในการเลือกนี้จะเลือกค่ามากสุด หรือน้อยสุดก็ได้ ขึ้นอยู่กับลักษณะของปัญหา)

 รหัสเทียมแสดงการทำงาน 
Open = priority queue
Open.add (sourceNode)
Close = empty list
While (!Open.empty ) {
N = Open.removeBestNode
Close.add (N)
If (N == targetNode) {
Backtrack Parent to Path
Return Path
}
For (A is each adjacency node of N) {
Open.add (A)
If (!Close.exist (A)) {
H = Heuristic (A)
Open.add (H)
Parent[A] = N
}else{
If (New path is better)
Parent[A]=N
Update cost
}
}
}

 ตัวอย่างการทำงาน 

400px
400px

จากรูปและรหัสเทียมด้านบนจะได้รายการของ Open และ Close ดังนี้
center|400px

 การวิเคราะห์ประสิทธิภาพเชิงเวลา 
Best first search มีประสิทธิภาพเชิงเวลาเป็น O (bm) Book Reference: Artificial Intelligence: A Modern Approach, 4.1
 b คือ จำนวนปมลูกเฉลี่ยในแต่ละปม
 m คือ ความสูงของต้นไม้ที่ลึกที่สุด
โดยฮิวริสติกฟังก์ชันที่ดีจะช่วยให้ประสิทธิภาพการทำงานดีขึ้น แต่ถ้าฮิวริสติกฟังก์ชันไม่ดีก็จะทำให้การค้นหาช้าหรืออาจไม่เจอคำตอบเลยก็ได้
# เครื่องมือแพทย์
เครื่องมือแพทย์ ปัจจุบันมีการใช้อย่างแพร่หลายชนิด ทั้งแบบใช้ง่ายที่รู้จักโดยทั่วไป เช่น ผ้าก๊อซ สำลี พลาสเตอร์ เครื่องวัดความดัน หูฟังทางการแพทย์ อีกแบบคือ เครื่องมือแพทย์ที่มีขั้นตอนการใช้ที่ยาก ต้องอาศัยผู้เชี่ยวชาญแนะนำ ยกตัวอย่างเช่น  เครื่องผลิตออกซิเจน เครื่องดูดเสมหะและของเหลว เครื่องจี้ไฟฟ้า เป็นต้น 

 ชนิดของเครื่องมือแพทย์ 
การจำแนกเครื่องมือแพทย์จะแบ่งได้ 4 ประเภทใหญ่ ๆ ด้วยกันดังนี้
 อุปกรณ์การแพทย์ เช่น มีดผ่าตัด เครื่องวัดความดัน เครื่องวัดเบาหวาน
 บริภัณฑ์การแพทย์ เช่น เครื่องเอกซเรย์ เครื่องอัลตราซาวด์ 
 วัสดุการแพทย์และวัสดุฝังในทางศัลยกรรม เช่น ถุงมือยางทางการแพทย์ ผ้าก๊อซ ซิลิโคน
 เครื่องมือแพทย์เฉพาะทาง เช่น ชุดน้ำยาตรวจการติดเชื้อ เอชไอวี (HIV) ชุดตรวจน้ำตาลในปัสสาวะ เครื่องมือทันตกรรม เป็นต้น
# การเลือกตั้งทั่วไปในกัมพูชา พ.ศ. 2501
การเลือกตั้งสมาชิกสมัชชาแห่งชาติในกัมพูชาเกิดขึ้นเมื่อ 23 มีนาคม พ.ศ. 2501Nohlen, D, Grotz, F & Hartmann, C (2001) Elections in Asia: A data handbook, Volume II, p63 ISBN 0-19-924959-8 พรรคสังคมเป็นเพียงพรรคเดียวที่ได้รับการเลือกตั้งNohlen, D, Grotz, F & Hartmann, C (2001) Elections in Asia: A data handbook, Volume II, p69 ISBN 0-19-924959-8

 ผลการเลือกตั้ง 
 พรรค คะแนน % ที่นั่ง +/-พรรคสังคม  1,646,488  100  61  -30กรมประชาชน  409  0  0  0ไม่ออกเสียง/บัตรเสีย   -  -  -ทั้งหมด  1,646,897  100  61  -30ที่มา: Nohlen et al.
# ทะเลสาบฮหว่านเกี๊ยม
ทะเลสาบฮหว่านเกี๊ยม  เป็นทะเลสาบน้ำจืดและสวนสาธารณะขนาดใหญ่ที่มีชื่อเสียงใจกลางกรุงฮานอย ประเทศเวียดนาม

น้ำในทะเลสาบฮหว่านเกี๊ยมโดยปกติจะเป็นสีเขียว จึงได้อีกชื่อหนึ่งว่า "ทะเลสาบหลุกถวี"  หมายถึง ทะเลสาบน้ำเขียว

 ประวัติ 
ทะเลสาบฮหว่านเกี๊ยม ตั้งอยู่ในพื้นที่ที่เป็นเขตเมืองเก่า มีตำนานเล่าขานกันถึงสถานที่แห่งนี้เป็นตำนานการสร้างชาติเวียดนามว่า ในคริสต์ศตวรรษที่ 15 จักรพรรดิเล เหล่ย แห่งราชวงศ์เล ได้ใช้ดาบศักดิ์สิทธิ์ในการขับไล่ชาวจีนแห่งราชวงศ์หมิงที่รุกราน ให้ออกไปจากเวียดนาม ในขณะที่พระองค์ประทับบนเรือ ณ ทะเลสาบแห่งนี้ ก็มีตะพาบยักษ์ตัวหนึ่งโผล่ขึ้นมาจากผิวน้ำและบอกให้พระองค์ส่งดาบนั้นกลับคืนแด่พญามังกร ดาบนั้นก็ได้พุ่งออกจากฝักดาบเข้าไปในปากของตะพาบก่อนที่จะหายกลับลงไปสู่ใต้ผิวน้ำ อันเป็นที่มาของชื่อทะเลสาบฮหว่านเกี๊ยม

ซึ่งตะพาบยักษ์ชนิดนี้ก็คือ ตะพาบยักษ์แยงซีเกียง (Rafetus swinhoei) ซึ่งเป็นตะพาบขนาดใหญ่และใกล้สูญพันธุ์มากที่สุดชนิดหนึ่งของโลก ที่อาศัยอยู่ ณ ทะเลสาบแห่งนี้ ซึ่งปัจจุบัน ใน "วัดหง็อกเซิน"  หรือ "วัดเนินหยก" ที่ตั้งอยู่ตอนเหนือของทะเลสาบ ก็มีตัวอย่างสตั๊ฟฟ์ของตะพาบชนิดนี้ให้ชมกันด้วย โดยการเดินทางไปวัดหง็อกเซิน จะมีสะพานไม้ ชื่อ "สะพานเทฮุก"  หรือ "สะพานแสงอาทิตย์" มีสีแดงสดใสถือเป็นเอกลักษณ์อย่างหนึ่งของฮานอย ข้ามจากฝั่งแผ่นดินใหญ่ไปยังวัดซึ่งตั้งอยู่บนเกาะเล็ก ๆ ทางตอนเหนือของทะเลสาบ และยังมีหอคอยโบราณโผล่ขึ้นพ้นน้ำ สร้างขึ้นในสมัยคริสต์ศตวรรษที่ 18 มีชื่อเรียกว่า "ท้าปสั่ว"  ซึ่งหมายถึง "หอคอยเต่า" หรือ "หอคอยตะพาบ" และมีหลายคนได้เห็นตะพาบยักษ์โผล่ขึ้นมาหายใจบนผิวน้ำหลายต่อหลายครั้ง โดยเฉพาะในช่วงเปลี่ยนผ่านฤดูกาล ซึ่งเชื่อกันว่ามีอยู่ 4 ตัว ในสถานที่เลี้ยงในโลกเท่านั้น โดยเป็นตัวผู้ทั้งสี่ตัวโดยปัจจุบันตายลงแล้วทั้งหมด (ซากตัวหนึ่งเก็บไว้ในวัดหง็อกเซิน อีกตัวหนึ่งเก็บไว้ในคลังของพิพิธภัณฑ์ฮานอย และตัวที่สามถูกฆ่าในปี ค.ศ. 1962–1963 เมื่อคลานขึ้นในสวนดอกไม้จี๊ลิญ  ตะพาบที่รอดชีวิตเพียงตัวเดียว หรือที่เรียกกันทั่วไปว่า "จุ่สั่ว " ได้รับการนำขึ้นมาฟื้นฟูรักษาอาการบาดเจ็บในปี ค.ศ. 2011 และเมื่อวันที่ 19 มกราคม ค.ศ. 2016 ตะพาบตัวสุดท้ายได้ตายลง คาดว่ามีอายุราว 80–100 ปี

ปัจจุบัน ทะเลสาบฮหว่านเกี๊ยมกลายเป็นสถานที่ท่องเที่ยวแบบพักผ่อนหย่อนใจของชาวฮานอย โดยมีการสร้างเป็นสวนสาธารณะล้อมรอบ และเป็นสถานที่ท่องเที่ยวมีชื่อเสียงอีกแห่งของฮานอย ในแต่ละปีจะมีนักท่องเที่ยวเยี่ยมชมและถ่ายรูปเป็นจำนวนมาก

 ภาพปริทัศน์ 

 ระเบียงภาพ